На основу члана 125. Закона о потврђивању Споразума о стабилизацији и придруживању између Европских заједница и њихових држава чланица, са једне стране, и Републике Србије, са друге стране („Службени гласник РС“, број 83/08), члана 8. став 1. и члана 18. Закона о Народној скупштини („Службени гласник РС“, број 9/10) и члана 26. Пословника Народне скупштине („Службени гласник РС“, број 20/12 - пречишћени текст),

Народна скупштина Републике Србије, на Петој седници Првог редовног заседања у 2018. години, одржаној 18. маја 2018. године, донела је

**О Д Л У К У**

**О ИЗМЕНИ ОДЛУКЕ О УТВРЂИВАЊУ САСТАВА ПАРЛАМЕНТАРНОГ ОДБОРА ЗА СТАБИЛИЗАЦИЈУ И ПРИДРУЖИВАЊЕ**

**I**

 У Одлуци о утврђивању састава Парламентарног одбора за стабилизацију и придруживање („Службени гласник РС“, бр. 69/16, 82/16, 101/16 и 100/17), врши се следећа измена:

 Разрешава се др Весна Ракоњац дужности заменика члана Парламентарног одбора за стабилизацију и придруживање.

**II**

 За заменика члана Парламентарног одбора за стабилизацију и придруживање бира се Горан Пекарски.

**III**

 Ову одлуку објавити у „Службеном гласнику Републике Србије“.

РС број 29

У Београду, 18. маја 2018. године

**НАРОДНА СКУПШТИНА РЕПУБЛИКЕ СРБИЈЕ**

ПРЕДСЕДНИК

 Маја Гојковић